cyanic-selkie/wikianc huggingface dataset:
Hupisaarten kaupunginpuisto
Paratiisisaari
Paratiisisaari, aiemmalta nimeltään Peltosaari, on Hupisaarten rauhallisin osa. Saari sijaitsee lähellä Pohjois-Pohjanmaan museota Kiikkusaaren ja Pakolansaaren välissä. Paratiisisaarella voi nauttia runsaista kapeiden polkujen varsille tehdyistä istutuksista. Saaressa sijaitsi kaksikerroksinen kivirakennus, joka oli pitkään kaupunginpuutarhurin asuntona. Ainolanpuistoon vievän sillan kupeessa on Oulun ilmeisesti vanhin koristeomenapuu.
Utön majakka
Jo 800-luvulla Utössä oli merimerkkinä kivistä ladottu rakennelma, ja 1500-luvulla masto, jonka päässä oli tynnyri. Luotsitoiminta Utössä alkoi Ruotsin kruunun määräyksestä 1540-luvulla.
Liègen taistelu
Liège oli rautateiden solmukohta, sen kautta vei rautatie Belgian Brysseliin ja sieltä edelleen Pariisiin. Saksan suunnitelma edellytti Belgian rautatieverkoston hyväksikäyttöä. Belgian puolelta kaupunkia puolusti 3. divisioona, jota johti kenraali Gerard Leman. Puolustajia oli 30 000 miestä. Käytössä oli 250 tykkiä ja 500 ratsuväen sotilasta. Saksalaiset voittivat taistelun, vaikka Liège puolustautui sitkeästi.
Pelästys
Pelästyksessä ihmiseen tarttuva väki on yleensä peräisin sieltä, missä ihminen pelästyksen hetkellä on. Jos ihminen on esimerkiksi pelästyy ollessaan uimassa, voi häneen tarttua veden väki. Metsässä taas voi tarttua metsän väki ja kalmistossa kalman väki. Näiden väkien aiheuttamaa sairautta kutsuttaan joskus väen nimellä, tai niitä nimitetään kyseisen väen vihaksi. Esimerkiksi metsän väki sai aikaan metsän väen eli metsän vihan.
Tietäjä
Itämerensuomalaisten noitarumpuja ja transsimatkoja
Paltamon kirkkoherra Mansuetus Jacobi Fellman kirjoitti ruotsiksi noin vuonna 1650 hieman vaikeaselkoisen tiedonannon Kemin-Lapin lappalaisten ja suomalaisten pakanallisista tavoista. Fellman ei aina erittele, kumpaa ryhmää milloinkin tarkoittaa. Hän kertoo noitamenoista, joissa noidat lyövät rumpua vasaralla. Menoissa noidat laulavat runonlaulua (runowijssor), ja eräs heistä kaatuu, ja haluaa "nähdä" ja ennustaa. Martti Haavio (1967) tulkitsee tämän transsimatkaksi eli loveen lankeamiseksi. Fellman kirjoitti myös, että (ilmeisesti kyseessä olevat, aiemmin mainitsemansa) noidat sanovat olevansa suvultaan suomalaisia, ja että he sanovat olleensa venäjänuskoisia eli ortodokseja. Haavion mukaan ortodoksisuus viittaa karjalaisiin. Fellman mainitsee myös noitien asuvan lautamökeissä, ei siis kodissa, kuten saamelaiset vielä tuolloin. Lisäksi Fellmanin käyttämät noidan välineiden nimitykset arpa ja kannus ovat itämerensuomalaisia, eivät saamelaisia, vaikka saamelaiset termit olisivat tunnettuja ja käytettävissä saamelaisten välineiden kuvailuun. Myös Fellmanin kuvaama runonlaulu vaikuttaa olevan pikemminkin itämerensuomalaisten kalevalaista runonlaulua kuin saamelaisten joikua; sanaa runo on käytetty ruotsin kielessä jo vanhastaan itämerensuomalaisten kalevalaisesta runonlaulusta, ja joiulla on oma nimityksensä. Haavio kertoo myös tutkija Ernst Mankerin vuonna 1938 todenneen, että Kemin-Lapista tunnetulla erityisen kehittyneellä ja taidokkaasti maalatulla rumputyypillä ei ole ollenkaan saamelaista nimeä, vain suomalainen nimitys kannus. Nimitys voi Haavion mukaan siitä, että rumpuja käyttivät suomalaiset, ja taidokkaina tekeleinä rummut tuskin olivat kopioita toisen ryhmän rummuista, vaan jatkoa pitkälle perinteelle.
Tyhjän tilan kammo
Tyhjän tilan kammolla eli horror vacuilla tarkoitetaan taiteessa teoksia, joiden koko pinta on täytetty ja tukahdutettu kuvioilla. Tyhjän tilan kammo on tavallaan minimalismin vastakohta.
The KLF
thumb|Bill Drummond vuonna 2009 The KLF oli 1990-luvun alussa suosionsa huipulla ollut englantilainen vastakulttuurillinen yhtye, joka tunnettiin myös nimillä Timelords ja Justified Ancients of Mu Mu (JAMs). Sen perustivat Bill Drummond (alias King Boy D) ja Jimmy Cauty (alias Rockman Rock) vuonna 1987. Yhtyeen tunnetuin kappale on todennäköisesti "What Time Is Love?", josta on aikojen kuluessa tehty useita eri versioita. Lyhenteen KLF alkuperästä on joitain eri spekulaatioita, kuten "Kopyright Liberation Front" ja "Kings of the Low Frequencies".
Tunturikatkero
Tunturikatkero eli lumikatkero (Gentiana nivalis) on katkerokasvien heimoon ja kielikatkeroiden sukuun kuuluva kasvilaji.
Elinympäristö
Tunturikatkeron kasvuympäristöä ovat tuntureiden koivu- ja paljakkavyöhykkeet, tunturiniityt ja puronvarret. Kasvia kasvaa hyvin harvinaisena joissakin paikoin myös tunturialueiden ulkopuolella havumetsävyöhykkeessä.
Herättäjä
Herättäjien on kerrottu pelastaneen ihmisiä niin tulelta kuin päälle kaatuvalta puultakin. Eräässä suomalaisessa tarinassa henkilö on luottanut herättäjäänsä niin paljon, että hän on tervahaudan kytemistä vahtiessaan voinut rauhassa nukkua. Hän näet oli kokenut useamman kerran, että jos hauta syttyy ilmiliekkiin, herättäjä kyllä herättää.
Honeymoon (Lana Del Reyn albumi)
Kappaleet
Kaikki kappaleet säv. ja san. Lana Del Rey ja Rick Nowels, ellei toisin mainita.
Daniel Dunglas Home
Englantilainen fyysikko ja kemisti William Crookes tutki Homen kykyjä vuosina 1870–1873. Hän totesi 1874 julkistamassaan tutkimusraportissa, että Home ei ollut syyllistynyt petokseen, ja hänen paranormaalit kykynsä ovat täten tulleet todistetuiksi. Crookesin tekemiä kokeita ei kuitenkaan voida pitää aukottomina.
Tankōbon
Mangan lisäksi tankōbon tai bunkoban -niteitä voidaan käyttää myös esimerkiksi light novel -sarjoille.
Hughes OH-6 Cayuse
Historia
Hughes Helicopters toimitti ehdotuksensa Yhdysvaltain armeijan Light Observation Helicopter -ohjelmaan (LOH), jossa se sai aluksi tunnuksen YHO-6A ja muuttui muotoon YOH-6A johtaen mallinimeen OH-6A. Kopterin muunnoksia on muun muassa MH-6 Little Bird.
Malediivit
Malediivit eli Malediivien tasavalta on noin 800 kilometriä pitkä saaristo Intian eteläkärjen lounaispuolella. Malediiveihin kuuluu kaikkiaan 1 190 saarta ja atollia, joista 200 on asuttua ja lisäksi 80 saarella on matkailijoiden majoituspalveluita. Saaret ovat suosittu turistikohde.
Väestö
Suurin osa väestöstä on aasialaisia. Maan virallinen divehin kieli on sukua sinhalin kielelle, johon on sekoitettu arabian- ja urdunkielisiä sanoja. Divehiä kirjoitetaan thaana-kirjaimistolla.
Kulttuuri
Useimmat Malediivien perinneruoat sisältävät tonnikalaa muodossa tai toisessa. Myös mausteiset curryruoat ja riisi ovat tavallisia, ja läheisen Intian vaikutus näkyy ruokien maustamisessa.
Hadž
thumb|Pyhiinvaeltaja Mekassa.
Sunzi
Sunzi (, myös Sun Tzu) eli mestari Sun, alkuperäiseltä nimeltään Sun Wu, oli kenraali, strategi ja filosofi muinaisessa Kiinassa. Hänen uskotaan kirjoittaneen klassisen sotastrategiasta kertovan teoksen Sodankäynnin taito. Sunzin vaikutus Kiinan ja Aasian historiaan sekä aasialaiseen kulttuuriin paitsi kirjansa kautta myös legenda-asemansa vuoksi on huomattava. 1800- ja 1900-luvuilla Sodankäynnin taito kasvatti suosiotaan länsimaissakin, ja sen oppeja hyödynnettiin käytännön tasolla. Sunzin teoksen vaikutus tuntuu vieläkin sekä aasialaisessa että länsimaisessa kulttuurissa ja politiikassa. Jotkut historioitsijat ovat kuitenkin kyseenalaistaneet Sunzin olemassaolon todellisena historiallisena hahmona tai sen, kirjoittiko juuri hän Sodankäynnin taidon.
HMS Psilander (1899)
HMS Psilander oli Ruotsin laivaston Örnen-luokan torpedoristeilijä.
Hadž
Buddhalaiset vaikutteet
Tutkijat ovat nähneet islamilaisessa pyhiinvaelluksessa vaikutteita buddhalaisuudesta. 700-luvun alkuun sijoitetussa selonteossa kuvataan Nava Viharan buddhalaisluostaria kankaalla peitetyksi kuutioksi, jonka ympäri uskovat kiersivät. Pyhiinvaeltajien kääriytyminen valkeaan viittaan, joka jättää oikean olkapään paljaaksi, on tyyliltään buddhalaista pukeutumista, jota muslimit eivät muuten käytä. Pyhiinvaeltajilta kiellettyjen tekojen luettelo vastaa buddhalaismunkkien ohjeita. Niihin kuuluu esimerkiksi kielto tappaa edes hyönteistä.
Mekka pyhiinvaelluskohteena
Kalifi Abd al-Malik rakennutti vuonna 691 valtakuntansa keskuspyhäkön eli Kalliomoskeijan Jerusalemiin ja kunnosti pääkaupungista sinne johtavan tien pyhiinvaeltajia varten. Koraani kertoo, että rukoussuunta vaihdettiin "kohti suojattua moskeijaa" (Koraani 2: 144), mutta ei kerrota, missä se sijaitsee ja mikä oli alkuperäinen suunta. Siirron ajankohta on samoin tuntematon.
Mekkaan on pääsy kielletty kaikilta muilta paitsi muslimeilta. Vuonna 1846 suomalainen tutkimusmatkailija G. A. Wallin muslimiksi naamioituneena teki sinne pyhiinvaelluksen ja kertoo sen vaiheista matkakirjeissään.
Sunzi
Historiallisuus
Tutkijat, jotka eivät hyväksy traditionalistien kantaa, viittaavat usein anakronismeihin, joita esiintyy Sodankäynnin taidon termistössä, siinä esitetyssä teknologiassa, ajatuksissa, tapahtumissa ja taistelutekniikassa. Tekstissä kuvaillut suuren luokan sodat ja hienostuneet tekniikat eroavat karkeammista pienistä taisteluista, jotka olivat 500-luvulle eaa. tyypillisiä. Tämän lisäksi varsinaiset aikalaislähteet eivät tue vuosisatoja myöhemmin luotuja selontekoja Sunzista. Esimerkiksi Zuozhuan, jota pidetään aikakauden tärkeimpänä lähteenä, ei vahvista hänen ottaneen osaa Wun ja Yuen välisiin sotiin. Huolimatta Sunzin kyseenalaisesta historiallisuudesta ja siitä, kirjoittiko hän todella Sodankäynnin taidon, ovat hänen hahmonsa ja itse teos olleet varsin vaikutusvaltaisia.
Populaarikulttuurissa
Sabaton-yhtyeen albumissa The Art of War käsitellään taisteluja ja Sodankäynnin taito -teosta.
Peksalan kansakoulu
Peksalan kansakoulu oli Angelniemellä vuosina 1904–1957 toiminut kansakoulu. Se sijaitsi niin sanotusti Luodon puolella eli kunnan Kemiönsaaren puoleisella laidalla Peksalan kylässä.
Cannonball Adderley
Julian Edwin ”Cannonball” Adderley (15. syyskuuta 1928 Tampa, Florida, Yhdysvallat – 8. elokuuta 1975 Gary, Indiana, Yhdysvallat) oli yhdysvaltalainen jazzmusiikkia soittanut alttosaksofonisti. Hän soitti muun muassa Miles Davisin kvintetissä Kind of Blue -albumilla sekä julkaisi monia sooloalbumeita.
Cannonball-lempinimi juontuu lempinimestä Cannibal, jota hänestä käytettiin high schoolissa suuren ruokahalunsa vuoksi.
Baasi
Baasi oli pylvään alin osa, joka tuki pylväänvartta ja lepäsi joko suoraan stylobaatilla tai stylobaatin ja baasin välissä olevalla plintillä eli aluslaatalla. Doorilaisissa pylväissä ei ollut kumpaakaan, vaan pylväänvarsi lepäsi suoraan stylobaatilla.
Joonialaisessa pylväsjärjestelmässä baasia oli kahta perustyyppiä: varhaisempi aasialainen eli samoslais-miletoslainen baasi ja siitä kehittynyt attikalais-joonialainen baasi. Aasialainen baasi kehittyi 500-luvulla eaa. Siinä oli torus (lat., ’patja’) ja sen alapuoleinen skotia eli koururengas (m.kreik., lat. scotia). Attikalais-joonialainen baasi kehittyi Ateenassa 400-luvulla eaa. Siinä aasialaiseen baasiin oli lisätty alimmaiseksi toinen torus. Korinttilaisessa pylväsjärjestelmässä käytettiin attikalais-joonialaista baasia, josta se siirtyi edelleen roomalaiseen ja uusklassiseen arkkitehtuuriin.
Gunnar Lindström
Hänen veljensä Elof Lindström osallistui myös keihäänheitossa Antwerpenin olympialaisiin 1920.
Beda Stjernschantz
Stjernschantz kuului Suomen keskeisiin symbolisteihin, joihin luetaan yleensä myös Akseli Gallen-Kallela, Magnus Enckell, Ellen Thesleff, Väinö Blomstedt ja Hugo Simberg. Stjernschantz oli pitkään tästä joukosta vähiten arvostettu, mutta kiinnostus hänen taiteeseensa on lisääntynyt 2000-luvulla.
HMS Jacob Bagge (1898)
Valmistus
Alus tilattiin Kockums Mekaniska Verkstads AB:lta. Se laskettiin vesille 30. huhtikuuta 1898 ja alus otettiin palvelukseen 23. marraskuuta 1898.
Ultravox
thumb|Ultravox vuonna 2012. Ultravox on 1974 perustettu brittiyhtye. Ultravox yhdisteli musiikissaan vaikutteita punkista, uudesta aallosta, glam rockista, elektronimusiikista ja progesta. 1980-luvun alussa yhtye edusti nk. futuristista tai uusromanttista uutta aaltoa. Ultravox oli myös nk. synthpop-musiikin uranuurtajia, vaikka käyttikin suurimmassa osassa musiikkiaan perinteisiä pop-yhtyesoittimia. Eräs erottuva elementti yhtyeen musiikissa on kosketinsoittaja/viulisti Billy Currien ARP-syntetisaattorin soolokäyttö yhdistettynä klassiseen wieniläisvaikutteiseen viuluun sekä pianoon. Toinen omaleimainen elementti oli runsas synteettisen basson ja elektronisten rytmisoitinten käyttö. Kuvatut piirteet kuulee mm. yhtyeen tunnetuimmalla hittikappaleella, 1980 levytetyn "Vienna"-albumin nimiraidalla.
Kokoonpanot
1974-1980
Marnen taistelu
Saksan armeija kiertää Pariisin
Saksalaisten joukkojen kerrotaan nähneen kiikareillaan Eiffelin tornin, ja heidän tykkiensä jyly kuului Pariisiin.
Ourcqin taistelu
Gallieni painosti Joffrea antamaan hyökkäyskäskyn Marnejoella pohjoiseen pysäyttääkseen etenevät saksalaiset, Joffre toteutti hyökkäyskäskyn 4. syyskuuta 1914.
Joffre hyökkäsi Marnejoella pohjoiseen 6. päivän aamulla.
Ranskan armeijan hyökkäys 6. syyskuuta 1914 Pariisin ja Verdunin välissä pysäytti Saksan 4. ja 5. armeijat Verdunin länsipuolella. 7. syyskuuta Saksan 1. armeijan ja Ranskan joukkojen välillä oli tasapaino, mutta ranskalaisten asema oli 8. syyskuuta vaikeutumassa linjalla Crepy-en-Valois-Meux.
Kaarle Fredrik
Avioliitto
Kaarle Fredrik nai vuonna 1725 Pietari Suuren tyttären, suuriruhtinatar Anna Petrovnan. Kaksi vuotta keisarinnana hallinnut Pietari Suuren leski Katariina I tuki Kaarle Fredrikin valtapyrkimyksiä Ruotsissa ja Slesvigissä, mutta Katariinan kuoltua vuonna 1727 Kaarle Fredrik palasi takaisin Holstein-Gottorpiin ja asettui asumaan Kieliin. Slesvigiin kuulunut osa herttuakuntaa oli jäänyt vuoden 1720 Frederiksborgin rauhassa Tanskalle, mutta Holsteinin puolisko oli palautettu Kaarle Fredrikille.
Copterlinen onnettomuus 2005
Lennon määränpää oli Hernesaaren helikopterikenttä.
Luettelo Meri-VHF-kanavien taajuuksista ja käyttötarkoituksista
thumb|250px|Alukseen kiinteästi asennettu Meri-VHF, joka parhaillaan seuraa kanavia 70 ja 16 thumb|250px|Digitaalisen selektiivikutsun (DSC) kanavalla 70 välitetään myös hätäliikennettä Meri-VHF on merenkulussa käytetty lyhyen kantaman radioyhteysjärjestelmä. Meri-VHF-laitteen avulla voi muodostaa suoran radioyhteyden toiseen alukseen (laiva tai vene) tai rannikkoradioasemaan, joissain tapauksissa myös ilma-alukseen. Meri-VHF-radiopuhelimia voidaan käyttää myös viranomaistoiminnassa, kuten meripelastuksen, satamien ja luotsien viestinnässä.
Riverdale
Riverdale on yhdysvaltalainen teinidraamasarja, joka perustuu Archie Comicsin luoman Justus-sarjakuvan hahmoihin. Fox aloitti vuonna 2015 projektin tuoda sarjakuvahahmot televisioruutuun, mutta vasta The CW:n otettua projekti itselleen siitä tilattiin pilottijakso.
Sarjan esittäminen alkoi Yhdysvalloissa 26. tammikuuta 2017 The CW -kanavalla.
Väitöskirja
Kun ohjaava professori pitää väitöskirjaa valmiina, tiedekunta nimeää esitarkastajat. Esitarkastajia on yleensä kaksi, ja arviointi on samanlaista kuin tieteellinen vertaisarviointi. Esitarkastuslausuntojen perusteella työlle voidaan myöntää painatuslupa. Painatusluvan myöntäminen merkitsee käytännössä sitä, että työ on hyväksytty, vaikka muodollisesti hyväksyminen tapahtuu vasta väitöstilaisuuden jälkeen. Vaikka kustannusten säästämiseksi osa yliopistoista julkaisee väitöskirjoja sähköisesti, voidaan väitöskirjasta ottaa pieni painos itse väitöstilaisuutta ja väittelijän myöhempiä tarpeita varten. Väitöskirjaa on pidettävä julkisesti nähtävillä vähintään 10 päivää ennen väitöstilaisuutta.
Osakkeiden takaisinosto
Aiheesta muualla
הון מניות
Shūkan Shōnen Magazine
Shūkan Shōnen Magazine on Japanissa viikoittain ilmestyvä shōnen-mangalehti, jota julkaisee Kōdansha. Lehden ensimmäinen numero julkaistiin 17. maaliskuuta 1959.
Einar Rinne
Rinne ehti näytellä urallaan myös lähes kymmenessä elokuvassa vuosina 1922–1929. Roolit olivat kaikki suuria tai pääosia, ja ensimmäinen elokuvatehtävä oli Mikon osa Anna-Liisassa (1922). Muita merkittäviä osia oli Paloniemen mielenhäiriöinen poika elokuvassa Koskenlaskijan morsian (1923), Pohjalaisia-elokuvan (1925) Antti Hanka sekä Utuniemen isännän miespääosa elokuvassa Noidan kirot (1927). Rinteen viimeiseksi elokuvarooliksi jäi katalan mustasukkaisen Olli Järvelän osa elokuvassa Työn sankarilaulu (1929).
Rinne oli naimisissa näyttelijä Eine Laineen (1892–1970) kanssa 1920–1923, ja heidän tyttärensä Eila Rinne (1920–1991) oli myös näyttelijä. Einar Rinteen kohtalo oli sama kuin Heidi Blåfieldillä kaksi vuotta aiemmin – kuolinsyynä oli angiinamyrkytys. Rinne oli kuollessaan vain 43-vuotias.
Juvan hyvinvointikeskus
Etelä-Savossa terveyskeskusten sijaan vuodesta 2017 viljelty hyvinvointikeskus-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Juvan sosiaali- ja terveyskeskukseksi.
Augustinus
Kääntymys
thumb|left|200px|Augustinuksen kaste. Benozzo Gozzoli, 1400-luku.
Filosofia
Augustinukselle filosofia liittyi myöhemmän keskiajan tapaan läheisesti teologiaan, sen tarkoitus oli toimia teologian palvelijana ja terävöittää uskon opinkappaleita loogisemmiksi. Vaikka Augustinus käsitteleekin puhtaasti filosofisia kysymyksiä vain harvoin, hän osoittaa näin tehdessään suurta filosofista kyvykkyyttä ennakoiden jopa joitakin uuden ajan filosofian teemoja.
Tietoteoria
Augustinuksen tietoteoria oli platonilainen sikäli, että hän katsoi ideoiden olevan ontologisesti kaikkein korkeimmalla tasolla. Augustinuksella kaiken tiedon lähtökohta olivat Jumalalla olevat ideat. Tieto ideoista tuli ihmiseen Jumalalta ”illuminaation” kautta eli valon kaltaisesti – jumalallinen henki (mundus intelligibilis) säteilee nämä ideat suoraan ihmismieleen. Näin tieto voitiin löytää ihmisestä itsestään, ei hänen ulkopuoleltaan. Teorian yksityiskohdista esiintyy erilaisia näkemyksiä, mutta Augustinuksen katsotaan näin kannattaneen maltillista apriorismia.
Augustinus muotoilikin argumentin, joka muistuttaa hyvin paljon Descartesin ajatusta ”cogito ergo sum” (”ajattelen, siis olen”) – Augustinus kirjoitti ”si enim fallor, sum” (”jos erehdyn, niin olen”). Hän esitti ajatuksen myös muodossa: ''”Sinä, joka haluat tietää, tiedätkö, että olet? Minä tiedän sen. Mistä olet tullut? En tiedä. Tunnetko olevasi yksi vai moni? En tiedä. Tunnetko olevasi liikkeessä? En tiedä. Tiedätkö ajattelevasi? Tiedän”''. Yhtenä ideaalin totuuden mallina Augustinukselle toimi matematiikka.
Aikakäsitys
Tunnustuksiensa yhdennessätoista kirjassa Augustinus mietiskelee ajan ja ikuisuuden olemusta tavalla, joka on vaikuttanut länsimaiseen aikakäsitykseen ratkaisevasti. Hän käsittelee mennyttä aikaa, nykyhetkeä ja tulevaa aikaa, sekä ajan kulumista ja mittaamista:
Latvialaiset tarkka-ampujat
Latvialaiset osana keisarillisen Venäjän armeijaa
thumb|left|200px|Latvialaiset joukko-osastot taistelivat [[Baltiassa Latvian alueella vuonna 1915–1917. Aa-(latv. Lielupe)-joen taistelussa vastassa oli myös saksalaisten riveissä suomalaisten vapaaehtoinen joukko-osasto Jääkäripataljoona 27.]] Alun perin latvialaisten tarkka-ampujien pataljoonat muodostettiin vapaaehtoisista, mutta vuodesta 1916 alkaen joukkoihin otettiin myös latvialaisia varusmiehiä. Kaikkiaan joukko-osastossa oli 40 000 latvialaista. Vuosina 1915–1917 latvialaiset tarkka-ampujat olivat saksalaisten vastaisella Väinäjoen rintamalla asemasotavaiheessa. Tammikuussa 1917 latvialaiset kärsivät suuria tappioita Aa- eli Lielupejoen taisteluissa. Aa-joen taistelun saksalaisella puolella taisteli tällöin suomalaisten vapaaehtoisten Jääkäripataljoona 27, joka oli komennettu tammikuun alussa 1917 kyseiselle rintamaosalle. Latvialaiset tarkka-ampujat mursivat saksalaisten rintaman, mutta lopulta hyökkäys epäonnistui, koska latvialaisten luomaa suotuisaa tilannetta venäläisten kannalta ei osattu laajemmin hyödyntää. Latvialaisten tarkka-ampujaprikaatien Yrjön ristillä palkittuja komentajia olivat everstit Kārlis Goppers ja Andrejs Auzāns. Tässä taistelussa Venäjän armeija menetti yli 26 000 sotilasta, joista 9 000 oli latvialaisia, mikä oli kolmasosa latvialaisjoukoista. Koettu tappio aiheutti latvialaisten joukkojen tyytymättömyyden lisääntymisen keisarillisen Venäjän armeijaan ja lisäsi latvialaisten tarkka-ampujien tukea bolševikeille.
Augustinus
Luonnollinen tieto ja raamatuntulkinta
Augustinus omaksui Cicerolta ideaalin, jonka mukaan tosi viisaus saavutetaan laaja-alaisella filosofisella ja tieteellisellä työllä. Hän katsoi, että Raamatun tekstiä ei pidä tulkita kirjaimellisesti, mikäli se on ristiriidassa tieteen ja Jumalan antaman ihmisjärjen kanssa. Teoksessaan De Genesi ad Litteram (”Genesiksen kirjaimellisesta tulkinnasta”, 408) hän kirjoitti:
Perisynti, vapaa tahto, armo ja predestinaatio
Augustinus hyökkäsi myös Cassianus Roomalaista vastaan syyttäen tätä semipelagiolaisuudesta.
Jumala oli Augustinuksen mukaan näin salatulla tavalla oikeudenmukainen ja oikeudenmukaisella tavalla salattu. Hän katsoi, ettei kukaan voinut pelastua ilman kastetta ja kirkon jäseneksi tulemista. Augustinuksen näkemys perisynnistä vaikuttaa edelleen katolisen kirkon opissa. Protestantismissa on usein tulkittu Augustinuksen hylänneen vapaan tahdon kokonaan. Tätä on perusteltu Augustinuksen pelagiolaiskiistan aikana korostaman armon välttämättömyyden pohjalta. Augustinuksen mukaan ihmisellä on kuitenkin langenneenakin vapaa tahto. Silti armo on pelastukseen välttämätön. Augustinus käsittelee armon ja vapaan tahdon kysymystä, sivuten samalla sitä mitä tarkoitti pelagiolaiskiistan yhteydessä tahdosta puhuessaan, teoksessa ”Armosta ja vapaasta tahdosta” (De gratia et libero arbitrio).
Teokset
Augustinuksen pääteos on Jumalan valtio (De civitate dei, oikeammin ”Jumalan kaupungista”), joka on historianfilosofinen tutkielma maallisen ja hengellisen yhteiskunnan suhteista. Se jäsentää koko maailmanhistorian hyvän, Jumalan valtakunnan eli ”Jerusalemin”, ja pahan, maallisen valtakunnan eli ”Babylonin”, välisenä taisteluna. Teos on myös merkittävä kristinuskon puolustuskirjoitus. Vuonna 410 visigootit hävittivät Roomaa Alarikin johdolla. Vanhojen uskontojen vaikutusvallan alainen yleinen mielipide syytti Rooman valtakunnan kukistumisesta kristinuskon tuloa valtionuskonnoksi – sitä pidettiin hylättyjen jumalien kostona. Teoksen nimessä näkyy myös Augustinuksen saamat vaikutteet platonilaisuudesta, se rinnastuu Platonin teokseen Valtio.
Roger Black
Ura
Atlantan olympialaisissa 1996 Black saavutti hopeaa 400 metrillä ajalla 44,41. Hän hävisi kilpailun voittaneelle Michael Johnsonille lähes sekunnin. Viestissä Black ankkuroi Yhdistyneen kuningaskunnan Yhdysvaltain jälkeen hopealle ajalla 2.56,60. Viimeisen arvokisamitalinsa hän sai Ateenan MM-kilpailuissa 1997 juostuaan toisen osuuden brittien viestijoukkueessa, joka alun perin juoksi toiseksi 0,18 sekuntia Yhdysvalloille hävinneenä, mutta nousi maailmanmestariksi jälkikäteen kun Antonio Pettigrew'n dopingtunnustusten jälkeen Yhdysvallat hylättiin.
Latvialaiset tarkka-ampujat
Latvialaiset tarkka-ampujat Latvian vapaussodassa
Rauha Latvian tasavallan ja Neuvosto-Venäjän välillä solmittin Riiassa elokuussa 1920. Solmittu rauha vahvisti Latvian tasavallan olemassaolon ja bolševistisen Latvian loppumisen virallisesti. Riian rauhansopimuksessa sovittiin, että latvialaisilla tarkka-ampujilla on mahdollisuus palata takaisin synnyinmaahansa, itsenäiseen porvarilliseen Latviaan. Sen perusteella neuvosto-Venäjältä palasi kaikkiaan 11 935 puna-armeijan latvialaissotilasta vuonna 1920 Latviaan. Osa jäi Neuvosto-Venäjälle ja saavutti korkean aseman Neuvostoliiton hallinnossa, mutta useimmat surmattiin 1930-luvun Stalinin puhdistuksissa.
Latvialaisten tarkka-ampujien muisto
thumb|250px|Neuvostoliiton postilaitos julkaisi vuonna 1969 postimerkin osoituksena siitä, että oli kulunut 50 vuotta neuvostovallan pystyttämisestä Latviaan. Merkki kuvaa Latvian punaisia kiväärimiehiä. Punaisten latvialaisten tarkka-ampujien merkitys on edelleen kiistanalainen aihe Latviassa. Neuvostovallan aikaan vuonna 1970 perustettiin Riian vanhaan kaupunkiin Punaisten tarkka-ampujien aukio, sen reunalle museo, nykyinen Miehitysmuseo, ja aukion keskelle symboloiva patsas. Nyt Latvian uuden itsenäisyyden aikana on erimielisyyttä siitä, onko latvialaisten tarkka-ampujien patsas Latvian Miehitysmuseon edessä säilytettävä vai poistettava. Näkemykset patsaan suhteen voidaan jakaa vastaan eli patsas nähdään merkkinä latvialaisia sortaneen bolševikkihallinnon itsenäisyyden vastaisena ylistyksenä ja puolesta eli latvialaisten sotilaallisen urheuden ylistyksenä.
Sodankäynnin taito
Historia ja merkitys
Lyötyään Tšiang Kai-šekin ja Guomindangin kommunistisen Kiinan johtaja Mao Zedong piti Sodankäynnin taitoa osaltaan voittonsa edesauttajana. Teos innoitti Mao Zedongia suuresti hänen kirjoituksissaan sissisodankäynnistä.
Lionel Barrymore
Elämä
Hän sai parhaan miesnäyttelijän Oscarin elokuvasta Vapaa sielu (A Free Soul, 1931).
Tõnu Trubetsky
thumb|Tõnu Trubetsky (keskellä) Tõnu Trubetsky (tunnetaan myös nimellä Tony Blackplait, s. 24. huhtikuuta 1963 Tallinna, Viro) on virolainen punk-muusikko, kirjailija, runoilija ja elokuvaohjaaja. Hän tuli tunnetuksi punk-yhtye Vennaskondin laulajana. Hän laulaa myös punk-yhtyeessä The Flowers of Romance.
Pyörätuoli
Historia
Nykyaikaisten pyörätuolien kehitys alkoi, kun insinööri ystävykset Harry Jennings ja Herbert Everest rakensivat kokoontaittuvan, metalliputkirunkoisen pyörätuolin vuonna 1932. Samuel Duken vuonna 1934 patentoima ja markkinoima ”kevytrunkoinen ” kokoontaittuva pyörätuoli on myös historiallisesti merkittävä. Everest oli halvaantunut kaivosonnettomuudessa. Hän halusi itselleen pyörätuolin, joka mahtuisi autoon. Everest ja Jennings perustivat nimiään kantavan yrityksen, joka saavutti monopoliaseman 1950-luvulla. Lopulta yritys sai syytteen hintakartellin ylläpidosta. Yrityksen luoma kokoontaittuva ristikkorunko kuuluu edelleen alan standardeihin. Everest & Jennings International Ltd. on ollut GF Health Products Inc'':n omistuksessa vuodesta 1996 lähtien. 1950-luvulla yritys kehitti ensimmäisen sähköpyörätuolin. Silloisessa sähköpyörätuolissa hyödynnettiin transistorikontrolloitua moottoria. 1980-luvulta lähtien sähköpyörätuoleissa on hyödynnetty mikroprosessoriteknologiaa. Sähköpyörätuolien tekninen kehitys on johtanut siihen että käyttäjän tarpeet pystytään ottamaan entistä paremmin huomioon.
Ohjaaminen
Kykyyn kelata vaikuttaa käyttäjän sairauden tai vamman laatu. Kelaamisen kannalta huomionarvoisia ovat sairauden tai vamman vaikutukset yläraajojen voimankäyttöön ja liikeaistiin sekä selän liikkuvuuteen.
Yksilöllinen pyörätuoli
Yksilöllisen pyörätuolin hankinta alkaa asiakkaan tarpeiden kartoituksella. Kartoituksessa otetaan huomioon asiakkaan henkilökohtaisia toiveita. Jokainen henkilökohtaiseen käyttöön tuleva pyörätuoli on aina käyttäjälleen erityisesti kohdennettu apuväline. Kun hankittavan pyörätuolin ominaisuudet on saatu haarukoitua yhteen tai useampaan pyörätuolimalliin, pyörätuoleja toimittavan yrityksen esittelijä tuo mallit sovitettaviksi. Sopivan pyörätuolin löydyttyä otetaan mittoja ja mietitään yksityiskohtaisesti tulevan pyörätuolin eri komponentteja. Edelleen käyttäjä voi personoida pyörätuolin ulkoasua tyylillisesti esimerkiksi värivalinnoin. Valmiiseen pyörätuoliin tehdään vielä tarvittavat säädöt ennen käyttäjälle luovuttamista.
Ununennium
Ennustetut ominaisuudet
Alkuaineen arvellaan reagoivan muiden alkalimetallien tavoin vedessä kiivaasti ja jopa räjähtävän huoneenlämpötilassa. Olomuodoltaan sen arvellaan olevan huoneenlämpötilassa joko neste tai kiinteä aine. Jos se on neste, niin se olisi ensimmäinen nestemäinen radioaktiivinen alkuaine.
Julianus
Gallian caesar
Elokuussa 355 Gallian provinssissa syttyi kapina, kun frankkilainen jalkaväenkomentaja Silvanus julistautui augustukseksi eli keisariksi. Silvanuksen omat sotilaat tappoivat hänet 28 päivää kestäneen "keisariuden" jälkeen. Tuon ja keisari Magnentiuksen kapinan jälkeen maakunta oli hyvin rauhaton. Osasyy Julianuksen nimittämiseen caesariksi oli hänen Galliaan lähettämisessään: että hän saisi tilanteen rauhoittumaan "keisariudellaan". 24-vuotiaan Julianuksen oli nyt vuosien filosofian ja retoriikan opintojen jälkeen ryhdyttävä sotapäälliköksi ilman minkäänlaista sotilaskoulutusta. Hän valmistautui toimeensa lukemalla Julius Caesarin Gallian sotaa ja Plutarkhoksen kirjoittamia sotasankareiden elämäkertoja. Kaikkien hämmästykseksi nopeaälyinen ja kekseliäs Julianus menestyi erinomaisesti työssään ja sai alueensa, Gallian, Britannian ja Hispanian, rauhallisiksi. Hänen jopa onnistui siirtää taistelut Reinin itärannalle. Hänen voittonsa kasvatti sotilaiden häntä kohtaan tuntemaa kunnioitusta, mutta ruokki keisarin pahoja aavistuksia. Kaiken kukkuraksi keisarin vaimo ja Julianuksen puolestapuhuja Eusebia kuoli joskus vuoden 357 jälkeen. Eusebian tilalle hovissa vaikuttajiksi nousivat hovimiehet, jotka panettelivat Julianusta ja näin lisäsivät entisestään keisarin epäluuloja häntä kohtaan.
Gods of Metal
2001
Järjestettiin 9. kesäkuuta Milanossa.
1999
Järjestettiin 5. ja 6. kesäkuuta Milanossa
Ryytineito
Ryytineito (Nigella sativa), jota kutsutaan myös nimillä maustenigella, rohtoneidonkukka ja mustakumina, on yksivuotinen leinikkikasveihin (Ranunculaceae) kuuluva yrtti, joka kasvaa noin 60 cm korkeaksi. Ryytineidon siemeniä käytetään ruoanlaitossa joskus pippurin korvikkeena ja erityisesti linssi- ja kasvisruoissa. Ryytineitoa tuotetaan pääasiassa Intiassa.
Tiira (Veljekset Karhumäen lentokone)
Kone oli puurakenteinen, ja sen siivet voitiin taittaa säilytyksen helpottamiseksi taaksepäin. Alun perin maalentokoneeksi suunniteltu kone varustettiin kellukkeilla, ja sen ensilento lennettiin 11. heinäkuuta 1929. Kone rekisteröitiin Suomen siviili-ilma-alusrekisteriin 15. lokakuuta 1929 tunnuksella K-SIRA (vuodesta 1931 lähtien OH-IRA). Koneella lennettiin yhteensä noin 200 tuntia, pääasiassa yleisölennätyksiä. Kone poistettiin lopullisesti rekisteristä 20. syyskuuta 1938, ja se tuhoutui tulipalossa vuonna 1945.
Axel Ahlberg
Axel Wilhelm Ahlberg (23. maaliskuuta 1855 Turku – 4. helmikuuta 1927 Hanko) oli ensimmäisiä suomalaisia teatterinäyttelijöitä.
Ahlberg esiintyi myös yhdessä elokuvassa: Jussi Snellmanin ja Teuvo Puron ohjaamassa Anna-Liisassa (1922). Ahlberg teki myös paljon kiertueita muun muassa Simo Kaarion kanssa.
Mathias Bromé
Seuraura
Bromén tulokausi 2017–2018 toi hänelle SHL:ssä 52 runkosarjaottelussa tehot 9+12=21 ja viidessä karsintasarjan ottelussa kaksi maalia. Hän oli runkosarjassa Moran toiseksi paras pistemies David Kašen jälkeen. Bromé teki SHL-debyyttinsä näin ollen runkosarjan avauskierroksella 16. syyskuuta 2017 vieraissa Frölunda HC:tä vastaan. Hän sai ottelussa jääaikaa 10.36 minuuttia. Bromé avasi maalitilinsä SHL:ssä heti kypärätempulla 25. lokakuuta 2017 vieraissa Skellefteå AIK:ta vastaan. SHL:n karsintasarjan viidennessä ottelussa 3. huhtikuuta 2018 Leksands IF:ää vastaan hän teki Moran 3–1-voittoon päättyneen ottelun ratkaisumaalin ylivoimalla ja samalla Mora varmisti sarjapaikkansa säilyttämisen otteluvoitoin 4–1. Tammikuussa 2018 Bromé teki seuran kanssa vuoden mittaisen jatkosopimuksen.
Huhtikuussa 2020 NHL-varaamaton Bromé teki vuoden mittaisen tulokassopimuksen Detroit Red Wingsin kanssa. Elokuussa seura lainasi hänet kaudeksi 2020–2021 toistaiseksi voimassa olevalla sopimuksella Örebro HK:n SHL-joukkueeseen. Bromé pelasi siellä 23 ottelua tehopistein 4+16=20. Tammikuun 2021 harjoitusleirin päätteeksi hän otti paikan Red Wingsin NHL-kauden avauskokoonpanosta. Bromé teki NHL-debyyttinsä näin ollen runkosarjan avauskierroksella 14. tammikuuta 2021 Carolina Hurricanesia vastaan. Hänet merkittiin joukkueensa kolmosketjun oikeaan laitaan Valtteri Filppulan ja Sam Gagnerin viereen. Bromé sai ottelussa jääaikaa 12.16 minuuttia ja hän keräsi teholukeman –1.
Hallituskatu (Tampere)
Kadun nimi
Kadunnimi Hallituskatu on peräisin vuodelta 1807, jolloin se syntyi komiteatyön tuloksena. Se kuuluu Tampereen vanhimpiin kadunnimiin. Nimen mallina on mahdollisesti ollut tukholmalainen kadunnimi, sillä Suomen suurissa kaupungeissa ei tiettävästi ollut muita Hallituskatuja tuohon aikaan. Nimen käytölle ei myöskään ole mitään paikallista perustetta.
Bror-Erik Wallenius
Selostustyyli
Walleniuksen selostustyyli on kautta aikain jakanut katsojien mielipiteet. Toiset pitävät häntä rautaisena ammattilaisena ja urheilun kävelevänä tietosanakirjana, kun taas toiset omiaan selittävänä jaarittelun maailmanmestarina.
Yksityiselämä
Wallenius on ollut kahdesti naimisissa, mutta elänyt viimeiset 20 vuotta poikamiehenä.
Melodifestivalen
Melodifestivalen on Ruotsissa vuosittain järjestettävä laulukilpailu, joka toimii maan karsintana Eurovision laulukilpailuun. Festivaali järjestetään yleensä helmi- tai maaliskuussa, ja sen voittaja edustaa Ruotsia Euroviisuissa loppukeväästä. Melodifestivalen on Pohjoismaiden suurin ja suosituin musiikkikilpailu, ja Ruotsissa sen finaalin katsojamäärä on jopa suurempi kuin maan katsojamäärät itse Euroviisuissa. Kilpailun on järjestänyt Ruotsin Televisio SVT vuodesta 1958 alkaen.
Melodifestivalen 2004
Kilpailun voitti Lena Philipsson kappaleella "Det gör ont", seuraavina olivat Shirley Clamp, After Dark, Petra Nielsen ja E-Type. Lena Ph voitti sekä tuomari- että yleisöäänestyksen, hän sai 100 tuomaripistettä 132 mahdollisesta ja lähes 300 000 puhelinääntä mikä vastasi 132 pistettä. Hän esitti kappaleensa Euroviisuissa 2004 englanninkielisenä versiona "It Hurts" ja sijoittui kuudenneksi.
Melodifestivalen 2005
Finaalin ratkaisu oli erittäin tiukka, johtuen tuomarien ja yleisön eriävästä mielipiteestä. Tuomarien suosion keräsi Martin Stenmarck saaden 102 pistettä kappaleella "Las Vegas". Seuraavana oli Shirley Clamp ja "Att älska dig" (86 pistettä), ja vasta kolmantena Nanne Grönvall kappaleella "Håll om mig" saaden 77 pistettä. Puhelinäänestyksessä taas Nanne Grönvall keräsi ylivoimaisen suosion saaden yli 373 000 ääntä. Toisena oli Martin Stenmarck runsaalla 208 000 äänellä – vain hieman enemmän kuin kolmanneksi tullut Caroline Wennergren kappaleella "A Different Kind of Love", joka sai 204 000 ääntä. Sääntöjen mukaisesti yleisön äänet muutettiin pisteiksi vakiokaavalla: eniten ääniä saanut saa 132 pistettä, toinen 110 ja kolmas 88 pistettä, riippumatta siitä, kuinka suuret erot äänimäärissä on. Niinpä lopulta Martin Stenmarck voitti 212 pisteellä ja Nanne Grönvall oli toinen 209 pisteellä. Kolmanneksi tuli Alcazar-yhtye, neljänneksi Shirley Clamp ja viidenneksi Caroline Wennergren. Martin Stenmarck esitti jo alun perin englanninkielisen kappaleensa Euroviisuissa 2005 ja jäi 19. sijalle, mikä oli Ruotsin huonoin tulos sitten vuoden 1992. Tuloksen myötä Ruotsi joutui seuraavana vuonna kilpailemaan semifinaalissa.
Melodifestivalen 2014
Finalistit esiintymisjärjestyksessä:
Melodifestivalen 2017
Kilpailun finaali järjestettiin 11. maaliskuuta 2017 viidettä kertaa Friends Arenalla. Ruotsin edustajaksi valittiin Robin Bengtsson kappaleella "I Can’t Go On". Toiseksi tuli Nano ja kolmanneksi Jon Henrik Fjällgren feat. Aninia.
Melodifestivalen 2021
Finalistit esiintymisjärjestyksessä:
Arto Pajukallio
Toukokuussa 2006 Pajukallio aloitti freelancerina Helsingin Sanomien ja Nytin avustamisen elokuva-, televisio- ja musiikkikriitikkona. Syksyllä 2013 hän alkoi kirjoittaa myös TV-maailmaan. Radio-ohjelmia Pajukallio teki runsaan vuosikymmenen ajan ennen kaikkea Yleen Radiomafialle.
Jacinda Ardern
Tausta ja ura
Ardern syntyi Hamiltonissa vuonna 1980. Hänen isänsä oli poliisi ja äiti työskenteli koulun ruokalassa. Ardernin ensimmäinen työpaikka oli fish and chips -kioski Morrinsvillessa hänen ollessaan 14-vuotias.
Politiikassa
Ardern valittiin maan parlamenttiin ensimmäisen kerran vuonna 2008. Sitä ennen hän oli muun muassa toiminut kansainvälisen International Union of Socialist Youth -nuorisojärjestön puheenjohtajana ja työskennellyt Helen Clarkin avustajana. Ardern liittyi 17-vuotiaana työväenpuolueeseen.
Belgarionin taru
Velhojen taistelu
Velhojen taistelu on Belgarionin tarun kolmas osa. Kirja julkaistiin Yhdysvalloissa vuonna 1983. Suomeksi sen käänsi sarjan kaksi edellistäkin osaa kääntänyt Tarmo Haarala, ja osa julkaistiin Kariston kustantamana vuonna 1992.
Sunn O)))
Sunn (tyyliteltynä Sunn O))), lausutaan sun) on amerikkalainen drone doom -yhtye, jossa soittavat Stephen O'Malley ja Greg Anderson. Alun perin yhtye perustettiin tribuutiksi drone metalin pioneereille, Earthille. Sunn O))) on nimetty Sunn amplifiers -vahvistinvalmistajan mukaan.
Nanny Cedercreutz
Ebba Louise Nanny Cedercreutz. o.s. Lagerborg, (19. maaliskuuta 1866 Cannes, Ranska – 8. joulukuuta 1950 Helsinki, Suomi) oli suomalainen ruotsin kielellä kirjoittanut kirjailija.
Panu Larnos
Larnos solmi levytyssopimuksen syksyllä 2007 North & South - ja Kenolamusic-yhtiöiden kanssa. Ensimmäinen tuotos julkaistiin viihdelehti Stara.fi:n nettisivuilla ystävänpäivänä 2008, jolloin sivuilta oli ilmaiseksi ladattavissa kappale "Valentine’s Day". Kappale on myös myöhemmin julkaistulla albumilla, mutta ei kyseisenä versiona.
Haadeksen talo
Haadeksen talo on yhdysvaltalaisen Rick Riordanin kirjoittaman fantasiakirja, joka pohjautuu kreikkalaiseen ja roomalaiseen mytologiaan. Se on Olympoksen sankarit -kirjasarjan neljäs osa. Se julkaistiin englanniksi 8. lokakuuta 2013 ja suomeksi 25. heinäkuuta 2014.
Agnostisismi
Agnostismin lajit
Michael E. Barnesin määritelmien mukaan vahva agnostismi taas on kanta, jonka mukaan kysymys Jumalan olemassaolosta ja todellisuuden perimmäisestä luonteesta on absoluuttisesti inhimillisen tiedon ulottumattomissa; vahvaa agnostismia voisi luonnehtia tunnuslauseella ”en voi tietää onko jumalolentoa olemassa vai ei, etkä voi sinäkään.”  Heikosta agnostismista Barnes käyttää nimeä “tentatiivinen agnostismi" (engl. tentative agnosticism), jonka hän määrittelee vain tiedolliseksi epävarmuudeksi yleensä.
Katri Valan puisto
Ennen puiston nimeämistä Katri Valan puistoksi alueella ei ollut virallista nimeä. Epävirallisesti sitä kutsuttiin Vilhovuoren puistoksi ja myöhemmin Marjatanmäeksi.
Agnostisismi
Agnostikkojen osuus väestöstä
Vuonna 2014 tehdyn tutkimuksen mukaan Hollannissa 31 % piti itseään agnostikkoina, 27 % korkeampaan voimaan uskovina (hollanniksi "ietsist"), 25 % ateisteina ja 17 % teisteinä. Vuoden 2016 tehdyn kyselyn mukaan Suomessa 37 % väestöstä uskoi luterilaisen kirkon Jumalaan, 27 prosenttia ei uskonut jumalaan tai korkeampaan voimaan ja 21 prosenttia uskoi johonkin muuhun korkeampaan voimaan.
Emil Djuse
Seuraura
Kaudeksi 2016–2017 Djuse siirtyi jatkamaan SHL-uraansa kaksivuotisella sopimuksella Skellefteå AIK:hon. Lokakuussa 2017 hän teki joukkueen kanssa kaksivuotisen jatkosopimuksen. Djuse voitti kauden 2017–2018 päätteeksi SHL-hopeaa. Kaudella 2018–2019 hän voitti Mestarien liigan puolustajien tehotilaston lukemalla +10.
Maajoukkueura
Djuse pelasi alle 20-vuotiaiden MM-kilpailuissa vuonna 2013, jolloin hän voitti hopeaa. Yhteensä Djuse on pelannut 11 nuorten maaottelua. Ruotsin A-maajoukkueessa hän on pelannut kaksi ottelua ilman tehopisteitä. Djuse teki A-maajoukkuedebyyttinsä Sweden Hockey Gamesissa 7. helmikuuta 2019 Tukholman Hovetissa Tšekkiä vastaan. Hänet merkittiin Ruotsin kolmospuolustajapariin Oscar Engsundin viereen.
Operaatio Linebacker I
Tausta
Operaatio Linebackerillä oli kaksi strategista tavoitetta: sen tuli estää Pohjois-Vietnamin sotilaallinen voitto ja pakottaa maa neuvottelemaan Yhdysvalloille hyväksyttävissä olevin ehdoin. Operatiivisia tavoitteita oli kolme; Pohjois-Vietnamissa olevien täydennysten ja tarvikkeiden tuhoaminen, maan eristäminen sen huoltoyhteyksistä ulkomaille ja sen Etelä-Vietnamiin tuomien täydennys- ja tarvikekuljetusten estäminen. Operaatio Rolling Thunderin tavoin kohteena tulisivat olemaan esimerkiksi maantiet, rautatiet, sillat, varastot, parakit ja voimalaitokset. Operaatio Linebackerin aikana sotilasjohdolle annettiin kuitenkin paljon vapaamat kädet valita iskujen kohteet. Toinen huomattava ero oli uudet asetekniikat, jotka mahdollistvat huomattavasti aiempaa tarkemmat iskut. Käytössä oli nyt esimerkiksi laserohjattuja ja elektro-optisesti ohjattuja pommeja.
Operaatio
Operatiolla oli myös haasteita. Suurimmat yksittäiset tappiot koettiin 27. kesäkuuta, jolloin ilmavoimat menetti neljä Phantom-konettaan. Kolme niistä menetettiin Pohjois-Vietnamin Mikojan–Gurevitš-koneille niin, ettei pohjoisvietnamilaiset kärsineet lainkaan tappioita. 12. elokuuta mennessä oli ollut tarkoitus suorittaa 22 400 sotalentoa, mutta näistä 15 prosenttia oli jouduttu peruuttamaan huonon sään takia. Esimerkiksi Henry Kissinger arvosteli kovin sanoin peruutettujen lentojen määrää.
Veljeskunnat ja sisarkunnat Pohjois-Amerikassa
Toiminta
Opiskelijajärjestöjen tehtävä on järjestää erilaisia tapahtumia, kuten urheilukilpailuja ja juhlia. Ne myös harjoittavat hyväntekeväisyyttä ja auttavat valmistuneita saamaan työpaikkoja. Veljeskunnat ja sisarkunnat omistavat kerhotiloja ja asuntoloita.
Peltosaari
Kaupunginosan rakentaminen aloitettiin vuonna 1973. Rakennuskanta on suurimmaksi osaksi kerrostaloja. Kadut on nimetty pääasiassa avaruusaiheisesti, esimerkiksi Telluskatu, Jupiterinkatu, Linnunradankatu ja Merkuriuksenkuja. Suurin osa asunnoista on omistusasuntoja, ja alueen asukkaista valtaosa käy töissä Riihimäen ulkopuolella, muun muassa Helsingissä.
Historia
Peltosaaren alueelle avattiin kesäkuussa 1926 uimala Vantaanjoen mutkan kohdalle kaivettuun altaaseen. Uimala oli varsinkin 1940- ja 1950-luvuilla merkittävä virkistäytymispaikka Riihimäen kauppalan ja lähiympäristön asukkaille. Uimala oli kuitenkin toteutukseltaan riittämätön uimareiden tarpeisiin ja vuonna 1956 Urheilupuistoon valmistunut moderni uimala korvasi sen. Peltosaaren uimalan paikalla sijaitsee nykyään Bad Segebergin puisto.
Bob Kahn
Kahn vakuutti DECin myymään VAX-tietokoneita edullisesti yliopistoille. BSD oli siirretty VAX:lle ja sisälsi tuen TCP/IP:lle, joka toimi Ethernetin kanssa. Kahn perusteli niillä voitavan tutkia hajautettua laskentaa ja että se olisi tulevaisuuden suunta, johon DEC suostui.
John Cassavetes
Elämäkerta ja ura
Vaikka Varjoja saikin Euroopassa suuren suosion, otettiin se kotimaassaan nihkeästi vastaan. Hollywood alkoi kuitenkin kiinnostua Cassavetesista ohjaajana, ja hän pääsi tekemään kaksi elokuvaa: Hämärän lapset (Too Late Blues, 1961) ja Heräävä elämä (A Child Is Waiting, 1963). Kokemus oli kuitenkin Cassavetesille pettymys, koska hän ei saanut elokuviin haluamaansa kontrollia.
Cassavetes ohjasi seuraavaksi indie-elokuvan Kasvoja (Faces, 1968). Se oli niin taiteellinen kuin kaupallinenkin menestys ja sai kaksi Oscar-ehdokkuutta. Elokuvan suosio antoi Cassavetesille myös mahdollisuuden keskittyä näyttelemisen sijaan enemmän ohjaamiseen, ja niinpä pian syntyikin Aviomiehet (Husbands, 1970).
Cassavetes ohjasi 1980-luvulla vielä muutaman elokuvan. Rowlandsin tähdittämä Gloria – gangsteriheila (Gloria, 1980) oli suuren studion tuottama elokuva, ja on nykyään ehkä tunnetuin Cassavetesin ohjaustöistä. Viimeinen elokuva, jossa nähtiin Cassavetesin varsinainen kädenjälki oli pienproduktio Tunteiden virrat (Love Streams, 1984). Tämän jälkeen Cassavetes ohjasi vielä elokuvan Big Trouble (1986), muttei ollut tyytyväinen lopputulokseen. Alkoholismin murtama John Cassavetes kuoli vuonna 1989 maksakirroosiin.
Pohjan prikaati
Pohjan prikaatin kunniamarssina oli Robert Kajanuksen säveltämä marssi Sankarilaulu.
Organisaatiomuutoksia
Yksi pataljoonista toimi 80-luvulla Oulun Pataljoona -nimellä (OulP). Lakkauttamisajankohtana prikaatiin kuului Pohjan Jääkäripataljoona, Pohjan Pioneeripataljoona, Pohjan Sotilassoittokunta ja Pohjois-Suomen Viestipataljoona.
Kimmo Liimatainen
Kilpa-uransa jälkeen Liimatainen on toiminut DTM-sarjassa kilpailevan Team Rosbergin tiimimanagerina.
Trilogia
Katso myös
Mehrteiler
Per Krafft (nuorempi)
Kraft oli opettajana Kuninkaallisessa taideakatemiassa vuodesta 1819. Parhaan työnsä hän maalasi 19-vuotiaana J. L. Desprezistä. Hagan linnassa on myös maininnan arvoinen maalaus Kaarle-herttuasta Hoglandin taistelussa. Hän oli hyvä piirtäjä, mutta myöhempien vuosien töitä leimasi värien raskaus.
Hidatsat
1800-luku
Kun tutkimusmatkailijat Lewis ja Clark vierailivat talvella 1804–1805 hidatsojen luona, he tapasivat näitä kolmesta eri kylästä muutaman kilometrin päässä toisistaan. Suurin kylistä oli nimeltään Big hidatsa, jossa majaili yli tuhat asukasta. Hidatsojen ylimpänä johtajana toimi Lewisin ja Clarkin vierailujen aikana nimeä LaBorgne (One Eye) kantanut päällikkö, jonka alaisena oli 450 soturia. Yhdysvaltalaisiin vieraisiinsa hidatsat suhtautuivat ystävällisesti ja antoivat näiden tutustua kyliinsä. Vihamielisyydet monien tasankojen heimojen kanssa sen sijaan jatkuivat. Paikallaan pysyvä elämäntyyli, joka perustui kaupantekoon, toi hidatsoille runsaasti taloudellista vaurautta, mutta se altisti heidät myös vihollisten toistuville hyökkäyksille. Vuonna 1834 siouxit polttivat hidatsojen kaksi pienintä kylää. . Nämä tapahtumat saivat aikaan hidatsojen väestön hupenemisen, jota vauhditti vuoden 1837 isorokkoepidemia. Lyötyinä ja tautien runtelemina he vetäytyivät suojaan pääkyläänsä Big hidatsaan peläten isorokon leviämistä ja siouxien uusia hyökkäyksiä.
Sotarikos
Yleistä
Merisodankäyntiä koskevia kansainvälisiä sopimuksia ei tehty ennen toista maailmansotaa. Tosin Haagin sopimuksessa kiellettiin puolustamattomien satamien pommittaminen, ja Lontoon vuoden 1930 sopimus kielsi sukellusveneitä upottamasta kauppalaivoja, paitsi jos niiden miehistö ja matkustajat saatettiin turvaan ennen upottamista.
Košice
Yleistä
Košicessa on yliopisto (per. 1959) ja mm. Slovakian tiedeakatemian instituutti, tekniikan museo ja Itä-Slovakian museo. Kaupunki on Slovakian tärkeimpiä raskaan teollisuuden keskuksia, ja siellä on myös rakennus- ja elektroniikkateollisuutta. Košicella on oma lentokenttä. Kaupungissa sijaitsee Slovakian suurin kirkko, katolinen P. Elisabetin tuomiokirkko. Siellä on myös evankelis-luterilaisen kirkon piispanistuin sekä kaksi katolista piispanistuinta: bysanttilaiskatolinen piispanistuin ja vuodesta 1995 roomalaiskatolinen arkkipiispanistuin.
Sinfonietta (Janáček)
Sinfonietta (opus 60) on tšekkiläisen Leoš Janáčekin vuonna 1926 säveltämä viisiosainen orkesteriteos. Se sai kantaesityksensä Prahassa 26. kesäkuuta 1926 Václav Talichin johtamana.
August Macke
Macke oli kiinnostunut itämaisista kulttuureista, joten vuonna 1914 hän päätti matkustaa Tunisiaan nähdäkseen paikan päällä arabialaista elämänmenoa. Matkakumppaneiksi hän sai kaksi taidemaalaria: saksalaisen Paul Kleen ja sveitsiläisen Louis Mouillet'n. Matka oli kaikille kolmelle käänteentekevä kokemus. Etelän voimakkaat värit ja tuoksut inspiroivat Mackea, ja erityisesti hän innostui vesivärien tarjoamista mahdollisuuksista. Hän teki matkalla paljon luonnoksia, jotka hänen oli tarkoitus työstää maalauksiksi kotona Saksassa. Macke ei kuitenkaan koskaan saanut kunnon tilaisuutta toteuttaa kaikkia Tunisian matkan tuottamia ideoita. Ensimmäinen maailmansota alkoi elokuussa 1914 ja Macke kutsuttiin armeijan palvelukseen. Muutama viikko myöhemmin hän kaatui 27 vuoden ikäisenä Reimsin lähellä käydyssä taistelussa.
Trinidadinsaku
Trinidadinsakun elinympäristöä ovat sademetsien pohjakerrokset 400–900 metrin korkeudessa. Ravintonaan laji käyttää hedelmiä. Trinidadinsakukannan kooksi arvioidaan 70–200 yksilöä. Suurin uhka lajille on laiton metsästys sekä elinympäristön raivaaminen plantaasien tieltä.
Haider al-Abadi
Elämäkerta
Vuoden 2018 toukokuussa järjestetyissä Irakin parlamentti­vaaleissa Abadiin Nasr-liitto, joka voitti 42 paikkaa jääden Muqtada al-Sadrin Saeroun-liiton ja iranilaismielisen Fatah-liiton taakse. Abadin liittouman tappiota pidettiin merkkinä tyytymättömyydestä korruptioon.
Seesami
Käyttö
Seesamin siemenistä voidaan puristaa seesamiöljyä tai valmistaa makeisia kuten halvaa. Seesamin siemenistä valmistetaan myös tahinia, jota laitetaan mm. hummukseen. Niitä voidaan lisätä myös leipiin ja leivonnaisiin. Ruoanlaitossa raa'at seesaminsiemenet neuvotaan paahtamaan pannulla ennen käyttöä, vasta silloin ne saavat tyypillisen makunsa.
Caleb Daniel Lit
Musiikki
Lit on suomalaisten grungerockyhtyeiden Inkakain, Firealin, Bleakin ja Sons of She'olin perustaja.